
«Шығыс Қазақстан облысында үй жануарларын ұстаудың 
және серуендетудің  қағидаларын, Шығыс Қазақстан облысында жануарларды аулаудың, уақытша ұстаудың және жансыздандырудың қағидаларын бекіту туралы» Шығыс Қазақстан облыстық мәслихатының 2022 жылғы 22 тамыздағы № 18/156-VII шешіміне өзгерістер мен толықтырулар енгізу туралы

Шығыс Қазақстан облыстық мәслихаты ШЕШІМ ҚАБЫЛДАДЫ:
         1. «Шығыс Қазақстан облысында үй жануарларын ұстаудың және серуендетудің  қағидаларын, Шығыс Қазақстан облысында жануарларды аулаудың, уақытша ұстаудың және жансыздандырудың қағидаларын бекіту туралы» Шығыс Қазақстан облыстық мәслихатының 2022 жылғы 22 тамыздағы № 18/156-VII шешіміне мынадай өзгерістер мен толықтырулар енгізілсін:
       көрсетілген шешіммен бекітілген Шығыс Қазақстан облысында үй жануарларын ұстаудың және серуендетудің қағидаларында:
12-тармақ мынадай редакцияда жазылсын:
«12. Үй жануарын одан әрі асырау мүмкін болмаған жағдайда, үй жануарының иесі және (немесе) жауапты адам үй жануарын одан әрі орналастыру жөнінде шаралар қабылдайды, оның ішінде оны жануарларға арналған панажайға, жануарларды уақытша ұстау пунктіне немесе оны асырау үшін қажетті жағдайлар жасай алатын жеке немесе заңды тұлғаларға беру арқылы.
Үй жануарын жануарларды уақытша ұстау пунктіне берген кезде үй жануарының иесі немесе жауапты адам жануардың заңды тағдыры айқындалғанға дейін оның күтіп-бағылуын қамтамасыз етеді»;
«12-1. Шұғыл ден қою шараларын астананың, республикалық маңызы бар қалалардың, аудандардың, облыстық маңызы бар қалалардың жергілікті атқарушы органдары жануарларды аулау, уақытша ұстау және жансыздандыру қағидаларына сәйкес ұйымдастырады.
13-тармақ мынадай редакцияда жазылсын:
«13. Жануардан бас тарту басқа тұлға оған меншік құқығын алғанға дейін, үй жануары жануарларға арналған панажайға берілгенге дейін не оны жануарларды уақытша ұстау пунктіне берген кезде жануардың заңды тағдыры айқындалғанға дейін үй жануарының иесі немесе жауапты адамның үй жануарына қатысты міндеттерін тоқтатуға әкеп соқпайды.»;
көрсетілген шешіммен бекітілген Шығыс Қазақстан облысында жануарларды аулаудың, уақытша ұстаудың және жансыздандырудың қағидаларында:
«13-1. Ауланған жануар уақытша ұстау пунктіне немесе жануарларға арналған панажайға жеткізілген кезде үй жануарларын есепке алу бұйымдарының (құралдары) болуы, сондай-ақ үй жануарларын есепке алу дерекқорында жануардың иесі және (немесе) жауапты адам туралы мәліметтердің болуы тексеріледі.»;


2-тармақта:
1) тармақша мынадай редакцияда жазылсын:
«1) аулау қызметі – жануарларды аулаумен, уақытша ұстаумен және жансыздандырумен айналысатын, астананың, республикалық маңызы бар қалалардың, аудандардың, облыстық маңызы бар қалалардың жергілікті атқарушы органдары құрған мемлекеттік заңды тұлғалар, сондай-ақ дара кәсіпкерлер және мемлекеттік емес заңды тұлғалар;»;
         4), 9) және 10) тармақшалар алып тасталсын;
5) тармақша мынадай редакцияда жазылсын:
«5) жануарларды уақытша ұстау пункті – табылған, ауланған қараусыз және қаңғыбас жануарларды, оларды асыраудан бас тартуына байланысты иелері немесе жауапты адамдар берген үй жануарларын (жануарларды – серіктерді), сондай-ақ жеке немесе заңды тұлғалардан алып қойылған немесе тәркіленген жануарларды уақытша ұстауға арнайы арналған және жабдықталған мүліктік кешен;»;
7) тармақша мынадай редакцияда жазылсын:
«7) иесіз жануарлар – иесі жоқ немесе үй жануарларын есепке алу есебінде тұрмайтын иттер мен мысықтар;»;
мынадай мазмұндағы 13) тармақшамен толықтырылсын:
«13) шұғыл ден қою шаралары – адамның, жануарлардың қауіпсіздігін, қоғамдық тәртіпті қамтамасыз ету және (немесе) адамның, жануарлардың өміріне немесе денсаулығына, сондай-ақ жеке және (немесе) заңды тұлғалардың мүлкіне төнетін қатердің алдын алу мақсатында жануарлардың агрессия көрсетуі салдарының дереу жойылуына және (немесе) азайтылуына бағытталған іс-қимылдарды қамтитын іс-шаралар жиынтығы»;
9-тармақ мынадай редакцияда жазылсын:
«9. Аулануға иесінің және (немесе) жауапты тұлғаның сүйемелдеуінсіз қоғамдық орындарда, оның ішінде көшелерде, аула аумақтарында, саябақтарда, скверлерде, иесіз қалған ғимараттарда, елді мекендердің шетінде, саяжай алқаптарында және өзге де орындарда жүрген қараусыз қалған жануарлар, сондай-ақ иесіз жануарлар жатады.»;
25-тармақ мынадай редакцияда жазылсын:
«25. Адамға немесе жануарға шабуыл жасаған не адамның немесе жануардың өміріне немесе денсаулығына қауіп төндіретін жануарлар, оның ішінде саны кемінде үш дарақтан тұратын үйірге топтасқан жануарлар, күшіктерді, марғауларды, сондай-ақ ұрпағы бар иттер мен мысықтардың ұрғашыларын қоспағанда, сондай-ақ емделмейтін аурулармен ауыратын жануарлар Қазақстан Республикасының заңнамасында тыйым салынбаған препараттарды қолдану арқылы дәрілік тәсілмен (эвтаназия) гумандық түрде жансыздандыруға жатады.»;
«25-1. Иесіз  жануарлардың санын реттеу кезінде мысықтарды қоспағанда, иесіз жануарларды жансыздандыруға астананың, облыстардың, республикалық маңызы бар қалалардың жергілікті өкілді органдары белгілеген тәртіппен және мерзімдерде жол беріледі.
25-2. Жануарларға арналған панажайларға және (немесе) жануарларды уақытша ұстау пункттеріне түскен иесіз жануарларды, мысықтарды қоспағанда, егер мұндай жануарлар ауру болса, негізсіз агрессия танытса, орналастырылмаса және Қазақстан Республикасының Азаматтық кодексінде белгіленген мерзімдер өткеннен кейін оларды иесі немесе жауапты адам, сондай-ақ өзге де жеке немесе заңды тұлғалар талап етпесе, жансыздандыруға жол беріледі.
25-3. Аулауды жүзеге асыратын қызметпен уақытша ұстау орнына жеткізілген қаңғыбас иттерді жаңа иелеріне беру мақсатында жануарларды қорғау ұйымдары немесе өзге де тұлғалар тарапынан өтініш болмаған жағдайда, олар уақытша ұстау орнына түскен күннен бастап 5 күнтізбелік күн өткен соң эвтаназиялау жолымен өлтіруге жатады.
25-4. Микрочип түріндегі сәикестендіру атрибуттар бар, олар туралы мәліметтер үй жануарларын есепке алу ақпараттық жүйесіне енгізілген иттерді уақытша ұстау орнында ұстау мерзімі олар уақытша ұстау орнына түскен күннен бастап кемінде 60 күнтізбелік күнді құрайды.
25-5. Микрочип түріндегі сәйкестендіру белгілері бар, олар туралы мәліметтер үй жануарларын есепке алу ақпараттық жүйесіне енгізілген қараусыз жануарлар уақытша ұстауұйымына келіп түскен кезде, ұйым 3 жұмыс күні ішінде иесіне қолжетімді байланыс тәсілдері арқылы хабарлау жөнінде шаралар қабылдауға міндетті.
25-6. Қараусыз жануарларды иелеріне қайтару Қазақстан Республикасы Азаматтық кодексінің  246 - бабында белгіленген тәртіппен жүзеге асырылады.
25-7. Жануарларды уақытша ұстау орнынан жаңа иелеріне беружануарды чиптеу арқылы сәйкестендіру және жаңа иесі туралы мәліметтерді үй жануарларын есепке алу ақпараттық жүйесіне енгізу жүргізілгеннен кейін жүзеге асырылады.
27-тармақ мынадай редакцияда жазылсын:
«27. Қазақстан Республикасының «Жануарларға жауапкершілікпен қарау туралы» Заңында көзделген жағдайларды қоспағанда, қаңғыбас жануарлардың санын реттеу мақсатында оларды кез келген тәсілмен, оның ішінде улар мен химиялық препараттарды пайдалану арқылы жансыздандыруға жол берілмейді.».
2. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.


Шығыс Қазақстан облыстық
мәслихатының төрағасы 							Д. Рыпаков




